CELEX: 62016TN0247
Language: da
Date: 2016-05-13 00:00:00
Title: Sag T-247/16: Sag anlagt den 13. maj 2016 — Trasta Komercbanka m.fl. mod ECB

25.7.2016   
            
            
               DA
            
            
               Den Europæiske Unions Tidende
            
            
               C 270/51
            
         Sag anlagt den 13. maj 2016 — Trasta Komercbanka m.fl. mod ECB
   (Sag T-247/16)
   (2016/C 270/58)
   Processprog: engelsk
   
      Parter
   
   
      Sagsøgere: Trasta Komercbanka AS (Riga, Letland) og 6 andre (ved advokaterne O. Behrends, L. Feddern og M. Kirchner)
   
      Sagsøgt: Den Europæiske Centralbank
   
      Sagsøgernes påstande
   
   
               —
            
            
               Den Europæiske Centralbanks afgørelse af 3. marts 2016 om tilbagekaldelse af Trasta Komercbanka AS’s banklicens, annulleres.
            
         
               —
            
            
               ECB tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Første anbringende vedrører det forhold, at ECB undlod omhyggeligt og upartisk at undersøge og vurdere alle de faktuelle aspekter, herunder at ECB ikke reagerede hensigtsmæssigt på den omstændighed, at de oplysninger og dokumenter, der var blevet fremlagt af den lokale lettiske tilsynsmyndighed, var ukorrekte.
            
         
               2.
            
            
               Andet anbringende vedrører det forhold, at ECB tilsidesatte proportionalitetsprincippet ved ikke at anerkende, at der kunne træffes alternative foranstaltninger.
            
         
               3.
            
            
               Tredje anbringende vedrører det forhold, at ECB tilsidesatte ligebehandlingsprincippet.
            
         
               4.
            
            
               Fjerde anbringende vedrører det forhold, at ECB tilsidesatte artikel 19 og 75. betragtning til SSM-forordningen (1) og begik magtfordrejning.
            
         
               5.
            
            
               Femte anbringende vedrører det forhold, at ECB tilsidesatte princippet om den berettigede forventning og retssikkerhedsprincippet.
            
         
               6.
            
            
               Sjette anbringende vedrører det forhold, at ECB tilsidesatte processuelle regler, herunder retten til at blive hørt, retten til aktindsigt i sagen, retten til en afgørelse med en passende begrundelse, artikel 83, stk. 1, i SSM-rammeforordningen (2) og retten til en retfærdig administrativ procedure.
            
         
      (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).
   
      (2)  Den Europæiske Centralbanks forordning (EU) nr. 468/2014 af 16.4.2014 om fastlæggelse af en ramme for samarbejde inden for Den Fælles tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT 2014, L 141, s. 1).